Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Hengellinen isä on tärkeä.
Hän voi kertoa, mitä on oppinut kuuliaisuudesta.
Hän pystyy opastamaan, ja opetuslapseuttamaan sinua, -
jotta Jumalan tahto tapahtuisi elämässäsi.
Mooabilaisen Ruutin hengellinen äiti on Noomi.
Ollessaan naimisissa Noomin pojan kanssa -
Ruut oppi asioita Israelin Jumalasta -
hänen Sanastaan ja käskyistään.
Ruut on ottanut opetuksista vaarin.
Hän asuu nyt Juudassa ja pitää kiinni Jumalan Sanasta.
Hän turvautuu Tooran käskyyn saadakseen elantonsa.
Hän on saanut osakseen mielisuosiota ja siunauksia.
Noomin nimi tarkoittaa mieluisaa ja onnellista.
Hän ei ole kuitenkaan miellyttävä ihminen, koska on niin katkera.
Noomi luulee Jumalan olevan häntä vastaan. Ei ole.
Mutta Jumala ei ole mielistynyt Noomin uskon puutteeseen.
Tämä ei ole ollut kuuliainen.
Mutta nähdessään Ruutin turvautuvan Tooraan -
Noomi on vähitellen huomannut Jumalan uskollisuuden.
Noomi kuuli, -
että Ruutia on siunattu ja rohkaistu ja hänestä on pidetty huolta -
sukulaismiehen mailla.
Kyseessä oli jumalaapelkäävä mies nimeltä Booas.
Kun Noomi kuulee sen, hän alkaa puhua eri tyylillä.
Hän sanoo Jumalan olevan hyvä.
Noomi tietää Booasin olevan alamainen Jumalan Sanalle.
Siksi Noomi sanoo ihmeellisen asian.
Otetaan esille Ruut 2:20.
Noomi sanoo: "Siunatkoon häntä Herra, -
joka on osoittanut laupeutta eläviä ja kuolleita kohtaan."
Noomi tarkoittaa: "Jumala aikoo toimia tässä tilanteessa.
Hän aikoo siunata jopa kuolleita."
Huomaa jakeen 20 loppu: -
Booas "on sukulaisemme ja meidän sukulunastajiamme".
Ruut sanoi myös, ettei kyseessä ollut vain yhden päivän siunaus.
"Booas käski minun pysyä pelloillaan koko ohrankorjuun ajan."
Jae 21: "...siihen asti, että he saavat kaiken minun leikkuuni lopetetuksi'."
Ohranleikkuu loppuu päivää ennen juhlaa.
Kyseessä on helluntai eli viikkojuhla.
Korjuu kestää 7 viikkoa tai 50 päivää.
Luku 50 viittaa engl. sanaan pentecost, helluntai.
Silloin ilmenee jotain uutta. Tapahtuu muutos.
Kyseessä on asia, jonka Jumala tahtoo toteutuvan.
Ruut 2:22: -
"Niin Noomi sanoi miniällensä Ruutille: -
'Hyvä on, tyttäreni, lähde hänen palvelijattariensa mukana, -
niin et joudu sysittäväksi muiden pelloilla'."
Jakeessa 23 toistuu heprean ilmaisu "riippua kiinni".
Sitä käytetään usein, kun takerrutaan kiinni Jumalan käskyihin.
Kun kiinnitymme hänen Sanansa totuuteen, -
hän voi siirtää meidät tahtomalleen paikalle, -
jossa löydämme siunauksen, huolen- pidon ja voiman tulevaisuudellemme.
"Ja hän pysytteli [takertui] Booaan palvelijattarien seurassa -
poimien tähkiä, kunnes ohran- ja nisunleikkuu oli lopussa.
Sitten hän jäi olemaan anoppinsa luo."
Luvussa 3 kertomus muuttuu mielenkiintoiseksi.
Ruut 3 ymmärretään usein väärin.
On nimittäin paljon pastoreita, jotka eivät tutki Tooraa -
vaan jotka nojaavat omaan ymmärrykseensä. Se on vaarallista.
Ihmiset haluavat nähdä luvun 3 seksuaalisesti värittyneenä, -
mutta Sanan pohjalta asia ei ole niin.
Meidän täytyy ymmärtää, mitä Sanassa sanotaan.
Ruut 3:1: -
"Niin Noomi, hänen anoppinsa, sanoi hänelle: -
'Tyttäreni, minäpä hankin sinulle turvapaikan [levon]..."
Ihminen löytää levon Jumalan tahdossa.
Kun toteutamme Jumalan tarkoitusperiä, löydämme levon.
Levolla ei tarkoiteta lomaa tai nokosia.
Sana lepo, menuach tai menucha, -
kertoo siitä, mitä saamme kokea Jumalan valtakunnassa.
Se toteutuu, kun olemme Jumalan tahdossa.
Saamme kokea hänen hyvyyttään, sitä, kuka hän on, -
ja sitä, mitä meille on varattu ikuisuudessa.
Sanalla "lepo" tekstiin tuodaan ikuisuuden näkökulma.
"Niin Noomi, hänen anoppinsa, sanoi hänelle: -
'Tyttäreni, minäpä hankin sinulle turvapaikan [levon] -
että sinun kävisi hyvin.'"
Noomi käyttäytyy lopultakin kunnon juutalaisen tavoin.
Hän haluaa siunata toista.
Hän tarkoittaa: "Aion opettaa ja valmentaa sinua -
ja auttaa sinua toteuttamaan Jumalan tahtoa.
Olet silloin oikealla paikalla -
ja saat vastaanottaa sen, mitä hänellä on sinua varten.."
Niin Israelin on tarkoitus toimia.
"Onhan Booas, -
jonka palvelijattarien kanssa olit, sukulaisemme; -
katso, hän viskaa tänä yönä ohria puimatantereella."
Elonkorjuun jälkeen jyvät pitää irrottaa tähkistä.
Arvokas osuus irrotetaan arvottomasta.
Noomi sanoi: "Olet ollut Booaan palvelijattarien seurassa."
"...katso, hän viskaa tänä yönä ohria puimatantereella."
Se tapahtuu hallaila, tänä yönä.
Monessa raamatunkohdassa -
yöllä tapahtuu hyviä asioita.
Chosek tarkoittaa pahaa pimeyttä.
Mutta yöllä, hallaila, voi tapahtua hyvää. Yö viittaa lunastukseen.
Perustelen tämän kohta asiaankuuluvilla sanankohdilla, -
kun asia kerrotaan eräässä tärkeässä lauseessa.
Noomi sanoo: "Tänä yönä Booas pui sadon."
Noomi neuvoo, mitä Ruutin pitää tehdä.
Ruut 3:3: "Niin peseydy nyt ja voitele itsesi ja pukeudu -
ja mene puimatantereelle; -
mutta älä näyttäydy hänelle, -
ennenkuin hän on syönyt ja juonut.
Kun hän panee maata, niin katso, mihin paikkaan hän panee maata, -
ja mene ja nosta peitettä hänen jalkojensa kohdalta..."
Olen lukenut ja kuullut lukemattomia kertoja väitettävän, -
että tuossa puhuttaisiin seksuaalisuhteesta.
Ei puhuta. Niin sanovat paljastavat vain tietämättömyytensä.
Otetaan esiin 5. Moos. 25.
Meidän ei pitäisi nojautua omaan ymmärrykseemme.
Ei ole tarkoitus miettiä, mitä teksti sanoo itselle, ja opettaa niin.
Voit ymmärtää väärin. Meidän pitää tulkita Sanaa Sanan pohjalta.
Sanan opetus on selvä. Otetaan esille 5. Moos. 25:5.
Selvää Raamatun Sanaa ei tarvitse tulkita vaan lukea.
5. Moos. 25:5: "Kun veljeksiä asuu yhdessä ja joku heistä kuolee -
eikä hänellä ole poikaa, -
niin älköön vainajan leski menkö naimisiin muuhun sukuun, -
syrjäisen miehen kanssa."
Ruut oli naimisissa Noomin ja Elimelekin toisen pojan kanssa.
Tämä kuoli.
Sanan mukaan Ruut ei saa mennä lapsettomana uusiin naimisiin -
kenenkään vieraan kanssa.
Ruut ei ollut saanut lasta miehen perijäksi.
Siksi Ruutin on mentävä naimisiin sukulaismiehen kanssa.
5. Moos. 25:5: "Hänen lankonsa yhtyköön häneen, -
ottakoon hänet vaimokseen -
ja täyttäköön häntä kohtaan langon velvollisuuden."
Näemme kohta, miten tämä liittyy peitteen nostamiseen jaloilta.
"Ja esikoinen, jonka vaimo synnyttää, -
katsottakoon kuolleen veljen omaksi, -
ettei hänen nimeänsä pyyhittäisi pois Israelista."
Jos ei ole perillistä, miehen nimi unohtuu.
Hänen sukuhaaransa ei enää jatku.
Sanan mukaan Ruutin on mentävä naimisiin sukulaismiehen kanssa.
Avioliitosta syntyvä esikoispoika -
luetaan edesmenneen aviomiehen pojaksi.
Niin Raamatussa käsketään.
5. Moos. 25:7: -
"Mutta jos mies -
ei suostu ottamaan kälyänsä vaimoksi, -
niin menköön käly porttiin -
vanhinten eteen ja sanokoon: -
'Minun lankoni kieltäytyy pysyttämästä -
veljensä nimeä Israelissa; hän ei tahdo täyttää langon velvollisuutta.'"
5. Moos. 25:8: -
"Silloin hänen kaupunkinsa vanhimmat kutsukoot hänet -
ja puhutelkoot häntä. Ja jos hän pysyy päätöksessään ja sanoo: -
'En suostu ottamaan häntä vaimokseni', -
niin hänen kälynsä astukoon hänen luoksensa -
vanhinten silmien eteen -
ja vetäköön kengän hänen jalastaan [paljastakoon hänen jalkansa], -
sylkeköön häntä silmille -
ja lausukoon sanoen: 'Näin tehtäköön jokaiselle, -
joka ei veljensä huonetta rakenna.'"
Nainen ottaa pois miehen kengän eli paljastaa hänen jalkansa.
Palataan nyt Ruut 3:een.
Selkeää sanankohtaa ei tarvitse tulkita.
Sitä tarvitsee vain soveltaa tilanteeseen.
Ruut 3:4: -
"Kun hän panee maata, niin katso, mihin paikkaan hän panee maata, -
ja mene ja paljasta hänen jalkansa [engl. KJV-käännös] -
ja pane siihen maata; hän sanoo sitten sinulle, mitä sinun on tehtävä."
Jalkojen paljastamisessa -
ei ole kyse mistään seksuaalisesta.
Se on naurettava ja epäraamatullinen väite.
Näin väittävät hupsut ihmiset, -
jotka eivät katso, mitä Sana sanoo, vaan seuraavat omia mielikuviaan.
Teollaan Ruut sanoo: "Booas, minä olen leski.
Minulla ei ole poikaa. Mieheni ei saanut perillistä.
Tooran mukaan sukulaismiehen on otettava minut vaimokseen, -
jotta syntyisi poika -
ja jottei kuolleen mieheni nimi unohdu Israelista.
Jalan paljastaminen on merkki Booaalle.
Seuraavaksi Ruut sylkisi häntä kasvoihin kaupungin portilla.
Ruut viestittää hänelle: "Sinun on täytettävä Tooran käsky."
Näemme Booaan reaktion jakeesta 5: -
"Ruut vastasi hänelle [Noomille]: -
'Minä teen kaiken, mitä sanot'. Niin hän meni alas puimatantereelle -
ja teki aivan niin, kuin hänen anoppinsa oli häntä käskenyt.
Ja kun Booas oli syönyt ja juonut, tuli hänen sydämensä iloiseksi, -
ja hän meni maata viljakasan ääreen."
Jakessa 8 on tärkeä ilmaisu: "Vajehii bachetsi hallaila..."
"[Ja tapahtui] puoliyön aikana..."
Sanoin äsken, -
että termi hallaila, se yö, on tärkeä, -
koska öisin tapahtuu hyviä asioita.
Ilmaisua vajehii bachetsi hallaila käytetään Sanassa usein.
Silloin tapahtuu aina jotain hyvää. Kyse on yleensä lunastuksesta, -
siitä, että Jumala kääntää tahtonsa vastaisen asian tahtonsa mukaiseksi.
Otetaan esille 2. Moos. 12.
Siellä kerrotaan kansan lähdöstä Egyptistä pääsiäisenä.
2. Moos. 12:29:stä löytyy aivan sama ilmaisu.
"Vajehii bachetsi hallaila."
"Ja puoliyön aikana tapahtui..." että Herra iski egyptiläisiä.
Siitä alkoi Israelin lasten lähtö Egyptistä, lunastuksen prosessi.
Lunastusmaksu, padut, oli suoritettu.
Oven pihtipielet ja kamana oli sivelty pääsiäiskaritsan verellä.
Kansa lähti Egyptistä kohti luvattua maata.
Palataan Ruut 3:een.
Jakeen 8 ilmaisu toistuu myös Esterin kirjassa.
Juutalaisia kohdannut paha muuttuukin hyväksi.
Se tapahtui vajehii bachetsi hallaila, keskiyöllä.
Silloin Haaman meni kuningas Ahasveroksen eteen anomaan -
Mordekain kuolemaa.
Mutta Jumala oli jo kääntämässä asioita juutalaisten eduksi keskiyöllä.
Ruut 3:8: "Puoliyön aikana mies säikähti..."
Heprean sana "säikähtää" tarkoittaa voimakasta vapisemista ja pelkoa.
Booaan olisi nimittäin pitänyt noudattaa tiettyä käskyä, -
mutta hän ei ollut tehnyt niin.
"...mies säikähti ja kumartui eteenpäin; -
ja katso, nainen makasi hänen jalkapohjissaan."
Tässä korostetaan jalkoja muttei missään seksuaalisessa mielessä.
Kuten olemme nähneet 5. Moos. 25:5:stä ja siitä eteenpäin, -
miehen jalka täytyy paljastaa, jos hän ei ole toiminut oikein.
Ruut 3:9: "Ja hän kysyi: 'Kuka sinä olet?'
Hän vastasi: 'Minä olen Ruut, palvelijattaresi.
Levitä liepeesi palvelijattaresi yli...'"
Puhuin aiemmin sanasta kanaf, kulma tai lieve.
4. Moos. 15:37-41:ssä -
puhutaan viitasta, jonka neljässä kulmassa on tupsu.
Tupsu tai hapsu viittaa Jumalan käskyihin.
Kun Ruut sanoo: "Levitä liepeesi ylitseni", -
kyseessä on hepreankielinen sanonta.
"Ufarasta kanafecha al-amatecha."
"Levitä liepeesi [kulmasi] palvelijattaresi yli."
Kulma viittaa Jumalan käskyihin. Ruut tarkoittaa: -
"Toteuta nyt Jumalan minua koskeva käsky."
"...ki goel atta..." "...sillä sinä olet minun sukulunastajani..."
Ruut tarkoittaa: "Sinä voit toimia tämän käskyn mukaan."
Ruut ymmärtää, mitä Booasin on tehtävä, -
jos tämä tahtoo olla kuuliainen Jumalan Sanalle."
Jae 10: "Hän sanoi: 'Herra siunatkoon sinua, tyttäreni!
Sinä olet osoittanut sukurakkauttasi nyt viimeksi -
vielä kauniimmin kuin aikaisemmin..."
Aikaisemmin Ruut oli pitänyt huolta anopistaan.
Miksi Booas käyttää sukurakkaudesta sanaa chesed, armo?
Siksi, että Ruut toimii näin, -
jotta Jumalan armo toimisi väkevästi tässä tilanteessa.
Ruut ymmärtää, että Jumalan armo ja käskyt liittyvät toisiinsa.
Kun pyrimme soveltamaan Jumalan käskyjä elämäämme, -
näemme, miten paljon tarvitsemme Jumalan armoa.
Ja kun olemme saaneet Jumalan armon, -
ymmärrämme, että hänen käskyjään noudattamalla -
toteutamme hänen tahtoaan. Sitä Ruut etsii.
"Sinä olet osoittanut sukurakkauttasi nyt viimeksi vielä kauniimmin -
kuin aikaisemmin..."
Nyt Ruut tahtoi saada jälkeläisen jibbum-käskyn mukaan -
vainajan nimen säilyttämiseksi.
"...kun et ole kulkenut nuorten miesten jäljessä, et köyhien etkä rikkaitten."
Jotkut haluavat epätoivoisesti aviomiehen elättäjäkseen.
Ruut ei toiminut näin.
Hän lähti töihin, koska noudatti Jumalan Sanaa, -
keräämään tähkiä pellolta.
Sitten Ruut löysi käskyn, joka liittyi lunastukseen -
ja kuolleen miehensä nimen säilyttämiseen.
Ruut ei ajatellut nyt anoppiaan eikä itseään -
vaan miesvainajaansa, jotta tämä saisi nimelleen jälkeläisen.
Booas huomaa, että kyseessä on armollinen teko, -
merkittävämpi vielä kuin anopista huolehtiminen.
Booas ymmärtää asian ja tahtoo osallistua siihen.
Booas tahtoo noudattaa Jumalan Sanaa -
ajattelematta raha-asioita tai maallisia seurauksia.
Hänellä ovat hengelliset asiat etualalla.
Toistan. Booas ei ajattele asian fyysistä eikä maallista puolta.
Hän noudattaa Jumalan Sanaa kuten Ruut.
Hän tahtoo Jumalan suunnitelman toteutuvan -
niin heidän omassa elämässään kuin koko maailmassa.
Kun suostumme Jumalan tahtoon, -
pääsemme osallisiksi suuremmasta suunnitelmasta, -
joka voi vaikuttaa koko maailmaan.
Toivottavasti sait siunauksen, josta voit kertoa muillekin.
Tulethan joka viikko seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen